‫כבוד להיות עם כל כך הרבה מנהיגי דת, ‬ ‫חברי הקונגרס, ‬
‫ונכבדים מכל רחבי העולם, ‬
‫כשאנחנו ממשיכים במסורת הנהדרת הזאת.‬
‫מדי שנה, האירוע הזה מזכיר לנו שהאמונה‬ ‫היא חלק מרכזי של החיים האמריקניים, ‬
‫ושל החירות.‬
‫תפילת ארוחת הבוקר הלאומית‬ ‫היא אירוע של ״המשפחה״ במאה אחוז.‬
‫אירוע שנועד להיות‬
‫מפגן פומבי מאוד של עוצמה.‬
‫לקבץ את כל האנשים האלה...‬ ‫מי עוד מסוגל לעשות את זה?‬
‫נשיא ארצות הברית, והגברת הראשונה.‬
‫תפילת ארוחת הבוקר הלאומית:‬ ‫מוסד בוושינגטון‬
‫עבור הנשיאים הרפובליקניים‬ ‫והדמוקרטיים מאז אייזנהאוור.‬
‫הנשיא ניקסון השקים קום‬ ‫כדי להשתתף בתפילת ארוחת הבוקר הלאומית.‬
‫ובכל זאת, הארגון מתיימר להיות בלתי נראה.‬
‫הם מסתתרים לעיני כול כבר יותר מ־80 שנה.‬
‫יש ארגון לא מאוד מוכר מוושינגטון‬ ‫ששולח זרועות לכל העולם, ‬
‫ויש לו קשרים פוליטיים אדירים, ‬ ‫ומפתיעים לעיתים.‬
‫אני מייצגת את הפדרציה הרוסית פה, ‬
‫ואני יושבת הראש של ״הזכות לשאת נשק״.‬
‫שמה הוא מריה בוטינה.‬
‫היא בת 29,‬ ‫והיא מואשמת בכך שהשתמשה בהטעיה‬
‫כדי להתחכך בפוליטיקאים בכירים, ‬
‫ולהטות אותם אל עבר מטרותיה של מוסקבה.‬
‫הנה בוטינה‬ ‫בתפילת ארוחת הבוקר הלאומית ב־2017,‬
‫באולם יחד עם דונלד טראמפ.‬
‫יש לנו תפילת ארוחת בוקר בכל שנה בפברואר.‬
‫הנשיא בא, ‬
‫סגן הנשיא בא, ‬
‫וכולם מוזמנים.‬
‫אם הייתי סוכן עוין ממדינה זרה, ‬
‫זה בדיוק סוג המפגשים שהייתי רוצה לנצל.‬
‫הקשיבו! כל הדאגות ייוותרו מאחור.‬
‫גם כל האכזבות ייעלמו לעד.‬
‫אימצנו תוכנית למתקפה רוחנית כלל־עולמית.‬
‫אני יודע, כפי שלא ידעתי מעולם, ‬ ‫שכולנו ילדי האל.‬
‫יש רק דבר אחד שניתן לנו‬ ‫לקחת דרך אותה דלת:‬
‫את האנשים אותם הובלנו אל המשיח.‬
‫פחדו מפניו.‬
‫אהבו אותו.‬
‫התבטלו בפניו כליל.‬
‫אז תיהפכו לתלמידיו.‬
‫את מה שהתחלנו, ‬
‫נסיים.‬
‫- חלק שלישי:‬ ‫סדר עולמי חדש -‬
‫בכל פעם שאני משתתף‬ ‫בפגישה או בשיחה חשובה, ‬
‫אני משתדל לכלול אותה בתפילה, ‬
‫אז זה יעליב מישהו‬ ‫אם אבקש לשאת תפילה כאן?‬
‫גיליתי, לפני שנים...‬
‫נהגתי לבקש מאנשים רשות להתפלל למענם, ‬
‫ואחד הדברים שלמדתי מדאג קו הוא...‬
‫במקום זאת, אני שואל, ‬ ‫״איך לבקש מהאל לברך אתכם היום?״‬
‫אז מישהו...‬
‫איך לבקש מאלוהים שיברך‬ ‫מישהו מהצוות שלכם היום?‬
‫ונתפלל לזה.‬
‫אבינו ואלוהינו, ‬ ‫אנו מודים לך על הזדמנות זו‬
‫לדבר על מפעל גדול‬
‫למען רוממות שם ישוע, ‬ ‫וייצוג מלכות האל ברחבי העולם.‬
‫אני רק מבקש ש...‬
‫ספר לי קצת על הרקע של דאג.‬
‫מאיפה הוא בא?‬
‫איך הוא הגיע לרעיון רב־העוצמה הזה, ‬
‫ושכנע אנשים כה רבים בחזון שלו?‬
‫אני צריך לסייג, וסליחה אם טעיתי בדבריי, ‬
‫אבל דאג הוא לא מי שיזם את זה, ‬
‫אלא אדם בשם אברהם ורידי‬ ‫שהיגר לארה״ב מנורווגיה.‬
‫אם חוזרים למקורות של ״המשפחה״, ‬
‫הם ייחודיים לחלוטין מבחינה אחת:‬
‫החזון המרכזי שבו זה מתחיל, ‬ ‫שאותו הם מכנים ״הרעיון״, ‬
‫והמייסד, איש בשם אברהם ורידי.‬
‫״אנו מחויבים לאחווה בין גברים אחראיים, ‬
‫המשתפים פעולה כדי לקדם‬ ‫הנהגה בהנהגת אלוהים.‬
‫נוצרים נהפכים למנהיגים, ‬ ‫ועוזרים להפוך מנהיגים לנוצרים.״‬
‫אברהם היה מייסד לא רגיל.‬
‫הוא היה נורווגי.‬
‫הביוגרפיה שלו נקראת ״ויקינג מודרני״, ‬
‫וככה הוא גם נראה.‬
‫- ויקינג מודרני‬ ‫סיפורו של אברהם ורידי -‬
‫- אברהם ורידי בגיל 19,‬ ‫זמן קצר לאחר הגעתו לאמריקה. -‬
‫- ורידי בגיל 40. -‬
‫- ורידי ב־1950, בגיל 63. -‬
‫אברהם היגר לסיאטל.‬
‫הוא התמקד בעניים.‬
‫אז הוא החל לערוך ארוחת בוקר, ‬ ‫והזמין אליה אנשי עסקים, ‬
‫כדי שיתפללו למען צרכיה של העיר.‬
‫כשהגעתי, כמהגר, ‬
‫העניקו לי תנ״ך.‬
‫אברהם, זה היה יפה מאוד.‬
‫האנשים האלה עודדו את אברהם‬
‫לגבי חזון המנהיגות בהנהגת האל.‬
‫- ״מנהיגות בהנהגת האל״ -‬
‫הייתה תנועת תפילה חזקה מאוד בנורווגיה, ‬
‫מאז הקמת הפרלמנט הנורווגי.‬
‫אברהם הביא את הרעיון הזה, ‬ ‫של פוליטיקאים שמתפללים יחד, ‬
‫לוושינגטון הבירה.‬
‫בסופו של דבר, הוא עבר לוושינגטון, ‬
‫כדי להקים תנועה דומה‬ ‫בקרב מנהיגים פוליטיים.‬
‫הוא בא לוושינגטון והתחיל לשחק גולף‬ ‫עם סגן הנשיא, הנרי וולאס.‬
‫הוא חיבר בין דמוקרטים ורפובליקנים, ‬
‫והם התפללו יחד למען הנהגה טובה.‬
‫אני זוכרת שבאתי הביתה‬
‫וראיתי את הנשים על הברכיים, ‬ ‫מתפללות למען הבעלים שלהן, ‬
‫וקוראות לאלוהים, ‬
‫״עזור להם להיות המנהיגים‬ ‫שאלוהים רצה שיהיו.״‬
‫ב־1953, הנשיא היה אייזנהאוור.‬
‫הם נפגשו עם דווייט אייזנהאוור, ‬
‫וביקשו מאייזנהאוור שיבוא‬ ‫לתפילת ארוחת הבוקר הלאומית.‬
‫אנו דורשים אמונה, ‬
‫ביטחון עצמי, ‬
‫מסירות, ‬
‫עקשות. תמיד עקשות.‬
‫- מוסקבה, ברה״מ -‬
‫שנות ה־50׳ הן כמובן שנות המלחמה הקרה.‬
‫אייזנהאוור ראה את המלחמה הקרה‬ ‫כמלחמת קודש.‬
‫גם אברהם היה מודאג מאוד.‬
‫הקומוניזם הוא אידאולוגיה חזקה כל כך.‬
‫אפשר כמעט לחשוב עליו‬ ‫בתור מין אימפריה אתאיסטית.‬
‫״מה יש לנו נגד זה?‬
‫אנחנו צריכים משהו לא פחות חזק.״‬
‫אז הרעיון היה, ‬
‫״בואו נמצא את אנשי המפתח, ‬
‫שהוצבו בעמדות השפעה בידי אלוהים, ‬
‫וניתן להם את התמיכה לה הם זקוקים.‬
‫בואו נאהב אותם.״‬
‫אז תפילת ארוחת הבוקר הלאומית הראשונה, ‬ ‫שנערכה ב־1953,‬
‫היא נקודת מפנה מכרעת.‬
‫אברהם חשב על אנשי מפתח.‬
‫מי מתאים יותר לתפקיד‬ ‫מנשיא ארצות הברית?‬
‫הם פנו לאייזנהאוור, ‬
‫והאינסטינקט הראשוני שלו היה לסרב, ‬
‫כי התיקון הראשון לחוקה, ‬ ‫ההפרדה בין דת למדינה...‬
‫אם נשיא משתתף באירוע נוצרי, ‬
‫ומביע בו תמיכה, ‬
‫זו לא התנהגות שהולמת נשיא.‬
‫אבל עד מהרה, הוא הבין‬
‫איזה נשק יעיל זה למלחמה הקרה.‬
‫- תפילת ארוחת הבוקר הלאומית, 1954 -‬
‫ארוחת הבוקר הזו מתקיימת לכבוד הארגון‬
‫שהוקם לראשונה בסיאטל, וושינגטון.‬
‫אנו מאמינים שחיוני לנו, ‬ ‫בכדי לשמר את החירויות המקודשות לנו, ‬
‫שיהיו לנו אנשים מאמינים, ‬ ‫חזקים ואמיצים, ‬
‫ושינוע כולל‬
‫של כל הכוחות הרוחניים באומה שלנו.‬
‫תודה רבה, אדוני הנשיא.‬
‫זה עבד, מבחינת אייזנהאוור.‬
‫זה היה שימושי למלחמה נגד הקומוניזם, ‬
‫שבה הפכו את אלוהים לנשק.‬
‫אבל תפילת ארוחת הבוקר יכולה להועיל‬ ‫מכל מיני סיבות.‬
‫קשרים יכולים לצמוח מתוכה.‬
‫קשרים מפתיעים.‬
‫- מוסקבה, ברה״מ, 1986 -‬
‫- מצע המפלגה הקומוניסטית‬ ‫של ברית המועצות -‬
‫אני אומר לך, ‬
‫ברוסיה, לפני שפתחו את השערים, ‬ ‫היו רדיפות.‬
‫המשטרה יכולה לבוא בשלוש בבוקר, ‬
‫לחפש בדירה שלך ספרי קודש, ו...‬
‫ולעצור אותך.‬
‫גדלתי כחבר בכנסייה רדופה. נעצרתי פעמיים.‬
‫ביליתי חודש במאסר.‬
‫פוטרתי מעבודתי כמהנדס, ‬
‫והייתי מובטל במשך שנה, בגלל שהייתי נוצרי.‬
‫הייתי בפטיסטי, ולכן...‬
‫אויב המדינה.‬
‫גדלתי בסביבה שבה שנאו אותי, ‬
‫בגלל שלא הייתי אתאיסט, ‬
‫כמו רוב האנשים בארצי באותה תקופה.‬
‫הערב, קולות ומראות של חגיגה‬ ‫האירו את קו הרקיע של מוסקבה.‬
‫ואז, שקט.‬
‫דממה עוצרת־נשימה, ‬
‫כשההמונים עמדו דום לזכר קורבנות ההפיכה.‬
‫כשברית המועצות קרסה, ‬
‫זו הייתה תקופה מעניינת, ‬
‫כי גדלנו בסביבה שבה אסור להיפגש עם זרים.‬
‫אז התעניינו מאוד בכל מה שאמריקאי.‬
‫ואמריקאים היו כמו אנשים מהירח.‬
‫בשנות ה־90׳ המוקדמות, ‬
‫הרבה אוונגליסטים באו לרוסיה.‬
‫לא רק בילי גראהם.‬
‫התבקשתי לומר לכם‬
‫שזה אולי הקהל הגדול ביותר בתולדות רוסיה.‬
‫רוסים רבים מתעניינים ברוחניות.‬
‫האם יש לך תקווה?‬
‫למשפחתך? לחבריך?‬
‫קראתי בעיתון שיש ברוסיה ‬
‫יותר מאמינים בשטן מאשר באלוהים, אפילו.‬
‫והשאלה הראשונה שהרוסים שאלו, ‬ ‫״מי האלוהים הזה?״‬
‫אז חיינו בחברה שונה.‬
‫בכל פעם שדיברתי עם אמריקאי על נצרות, ‬
‫הוא היה אומר, ‬
‫״הנצרות הלכה ונחלשה.‬ ‫אנחנו כבר לא אומה נוצרית.״‬
‫לא, אתם לא יודעים על מה אתם מדברים.‬
‫אתם אומה נוצרית.‬
‫והחברה שלכם רוויה‬ ‫במערכת המוסר והאתיקה הזאת.‬
‫אתם אולי לא אומרים את זה בגלוי, ‬ ‫אבל אתם עדיין...‬
‫משתמשים בזה.‬
‫ולנו אין את זה.‬
‫נקודה ראשונה: השחיתות.‬
‫זו בעיה ענקית.‬
‫וככה החברה הרוסית פועלת.‬
‫העתיד היחיד, והתקווה היחידה...‬
‫הם צריכים מישהו שיציג להם‬
‫ערכים שהם יכולים להאמין בהם.‬
‫בשנת 2000,‬
‫הוזמנתי בפעם הראשונה‬ ‫לתפילת ארוחת הבוקר הלאומית‬
‫בוושינגטון הבירה.‬
‫ובאתי, ולא הבנתי כלום.‬
‫גבירותיי ורבותיי, ‬
‫נשיא ארצות הברית, והגברת הראשונה.‬
‫זה היה ביל קלינטון.‬
‫הילרי הייתה שם, הילרי קלינטון, ‬
‫והרבה אנשים חשובים, חברי הקונגרס וסנטורים.‬
‫אבל זאת הייתה חוויה חדשה לגמרי, ‬
‫אז לא הבנתי במה מדובר.‬
‫ישבתי לשולחן‬ ‫עם ראש ממשלה של מדינה באירופה, ‬
‫והוא התייחס אליי כמו אל אח, ‬
‫וישבתי עם חבר הקונגרס האמריקאי שלידי, ‬ ‫וגם הוא התייחס אליי כמו אל אח.‬
‫ואז הגעתי לגבעת הקפיטול לראשונה, ‬
‫והשתתפתי בשיעור כתבי הקודש‬ ‫עם חברי קונגרס וסנטורים, ‬
‫והם דיברו ביניהם בפתיחות רבה.‬
‫בהמשך נפגשתי עם דאג קו.‬
‫כשפגשתי אותו לראשונה, ‬
‫הוא נראה לי כמו סנדק.‬
‫כי הייתה לו השפעה רבה, ואנשים כיבדו אותו, ‬
‫וכל הזמן הפגינו כבוד.‬
‫הוא דיבר איתי כמו חבר.‬
‫כאילו אנחנו מכירים שנים.‬
‫היה לו כישרון כזה, ‬
‫להציג את עצמו לאנשים כחבר‬ ‫וכאח לאמונה.‬
‫אז... התרשמתי.‬
‫- ״סידרס״‬ ‫ארלינגטון, וירג׳יניה -‬
‫אברהם ורידי היה אדם אדיר, ‬
‫איתו עבדתי במשך שנים לפני מותו.‬
‫אהבתי אותו כאילו היה אבי.‬
‫ב־1969, אברהם ורידי‬
‫מת. ״קוּדם לגן עדן״.‬
‫והתעוררה שאלה:‬
‫מאחר שאלוהים הסמיך אותו למנהיגות, ‬
‫מי יהיה היורש?‬
‫והיו כמה קצינים בכירים, ‬
‫גברים מבוגרים, רבי הישגים, ‬
‫שבילו זמן רב בתנועה.‬
‫כולם היו בעלי אגו, ‬
‫ורצו למשוך תשומת לב.‬
‫ואז, ‬
‫בחור צעיר וגמלוני מאורגון, ‬
‫ללא מוניטין או הישגים, ‬
‫טיפס במהירות רבה בסולם הדרגות של ״האחווה״.‬
‫רבים מהם ציינו את תנועתו השקטה.‬
‫ואיכשהו, דאג קו היה המנצח.‬
‫הוא נהג להקשיב, יותר מאשר לדבר, ‬
‫וזה היה סימן ההיכר שלו.‬
‫רוב האוונגליסטים אינם כאלה.‬
‫רוב הפוליטיקאים אינם כאלה.‬
‫דאג קו היה כזה.‬
‫אולי המשימה החשובה ביותר‬
‫אינה להטיף לאלף, ‬ ‫או עשרת אלפים, או מאה אלף איש, ‬
‫אלא לבוא לבית של מישהו, ‬
‫ולשבת איתו על המרפסת, ‬
‫ובעזרת פעולות, מילים ומעשים, ‬ ‫פשוט לאהוב אותם.‬
‫דאג רצה להישאר מאחורי הקלעים.‬
‫הוא לא רצה ששמו יוזכר.‬
‫הוא לא רצה שמשפחתו תוזכר.‬
‫הוא האמין בכתוב, ‬
‫שאם אנחנו מתמקדים בבשר, ‬
‫אם אנחנו מתמקדים בתהילה ובפופולריות שלנו, ‬
‫אז אנחנו מפריעים למה שישוע‬ ‫מנסה לעשות עם אנשים, ‬
‫והוא הרחיק את עצמו מזה.‬
‫אולי זה הוביל לתקופה שקטה, ‬
‫שבה חשבו שאנחנו מנסים להסתיר משהו.‬
‫משפחת האל פועלת באין רואים בכל רחבי העולם.‬
‫- מחשבות על בנייה מחדש -‬
‫והיא מתפשטת אין רואים.‬
‫אומרים שהמאפיה דואגת להישאר בלתי נראית.‬
‫ככל שהארגון שלך נראה פחות, ‬ ‫כך הוא משפיע יותר.‬
‫- לרדת למחתרת -‬
‫בערך כשאברהם מת, ב־1969,‬
‫דאג התחיל לפרק את הארגון הזה, ‬
‫ולהפוך אותו לפחות־נראה.‬
‫שיהיה פחות ארגון, ‬
‫ויותר...‬
‫רשת של חברים.‬
‫כשהם התחילו, ‬
‫הם פעלו בדומה לכנסיות רבות אחרות.‬
‫היה להם לוגו, ‬
‫והיו להם כל הגינונים‬ ‫של כל הכנסיות האחרות.‬
‫למעשה, הם נקרא ICL, ‬
‫ראשי תיבות של ״הנהגה נוצרית בין־לאומית״.‬
‫הם נפטרו מכל זה.‬
‫הם החליפו שמות רבים.‬
‫הם נקראו ״הנהגה נוצרית בין־לאומית״‬ ‫במשך זמן רב.‬
‫ישנה גם ״קרן האחווה״.‬
‫אבל דאג מבין את עוצמת המיתוג‬
‫של לגרום לאנשים, בפנים, לקרוא לזה...‬
‫״משפחה״.‬
‫הוא ברא מחדש את הארגון בצלמו, ‬
‫כלומר ללא כל צלם.‬
‫זה מהפך רב־עוצמה, ‬
‫עד לפרטים הקטנים.‬
‫- זהו לא־ארגון. -‬
‫אפשר לראות דוגמה לכך‬ ‫בתפילת ארוחת הבוקר הלאומית.‬
‫עכשיו, אתה כבר לא מוזמן‬ ‫לתפילת ארוחת הבוקר הלאומית ע״י הארגון הזה.‬
‫אתה מוזמן ע״י חבר קונגרס.‬
‫כששאלתי אנשים בתפילת ארוחת הבוקר‬ ‫מי מארגן אותה, ‬
‫כולם אמרו שזה הקונגרס.‬
‫ואז שאלתי את דאג, ‬
‫״למה אתה מסתיר את התפקיד שלך?״‬ ‫והוא אמר משהו כמו, ‬
‫״אם יחשבו שאנחנו המארגנים, ‬ ‫את חושבת שהם יבואו?״‬
‫- הנך מוזמן... -‬
‫כשבאתי לתפילת ארוחת הבוקר, ‬
‫לא יכולתי שלא לחשוב‬
‫שזה אירוע בחסות הממשלה.‬
‫נראה שהקונגרס נותן עדיפות לנצרות.‬
‫זה בהחלט יוצר רושם‬
‫שמעלה שאלות מסוימות‬ ‫על התיקון השני לחוקה, ‬
‫על טשטוש הגבולות בין דת ומדינה.‬
‫- באלוהים מבטחנו -‬
‫זה היה רעיון מרכזי, עוד ב־1953.‬
‫הרעיון היה, ״אנחנו רוצים טקס פומבי‬
‫שמקדש את ארצות הברית לישוע״.‬
‫כל הנשיאים מאז השתתפו בו.‬
‫אז אתה חושב שאתה הולך לאירוע רשמי.‬
‫יש נואם פתיחה, תפילת פתיחה...‬
‫מאות מנהיגים נכבדים מרחבי האומה‬
‫התאספו כאן בשם אדוננו ומשיחנו, ‬ ‫ישוע הנוצרי.‬
‫דאג קו לא נואם.‬
‫הוא תמיד בא.‬
‫מדי פעם, מישהו מניד בראשו לעברו.‬
‫ארוחת בוקר זו היא תוצאה...‬
‫של שנים של דיפלומטיה שקטה, ‬ ‫לא הייתי אומר ״דיפלומטיה סודית״, ‬
‫דיפלומטיה שקטה, ‬
‫של שגריר של אמונה, דאג קו, ‬
‫ואני מצדיע לו.‬
‫כשהשתתפתי לראשונה בתפילת ארוחת הבוקר, ‬ ‫התחלתי לראות את השפעתו הגלובלית של דאג.‬
‫הוא התחיל להיפגש עם אנשים מכל העולם.‬
‫אתה קולט, ״וואו, ‬ ‫האיש הזה מתזמר את כל זה״.‬
‫טביעות האצבעות שלו ניכרות בכול, ‬
‫עד לניקיון המזלג.‬
‫בעזרת תפילת ארוחת הבוקר הלאומית, ‬ ‫קשה להפריז בחשיבות‬
‫הקשרים והגישה של ״המשפחה״‬ ‫לממשלות ברחבי העולם.‬
‫ומשם, הכול פרח.‬
‫כל ההשפעה שלהם, כל הפעילות שלהם, ‬
‫באו מהעוצמה של זה‬ ‫ומההשפעה של זה בעולם.‬
‫האם יש פעילות‬
‫שישוע הנוצרי מצפה‬ ‫שכל אדם באולם הזה יעסוק בה?‬
‫מהי הפעילות המשותפת שאנחנו עוסקים בה, ‬
‫ביחד או לחוד?‬
‫ובכן, ל״אחווה״ יש אינטרסים‬ ‫בכל המדינות ברחבי העולם.‬
‫הם ישמחו לקיים תנועת תפילת ארוחת בוקר‬
‫בכל אומה בעולם.‬
‫- אורוגוואי -‬
‫אני רוצה שיוקמו תפילות ארוחות בוקר‬ ‫בכל האומות.‬
‫אני רוצה שיוקמו קבוצות שיגיעו למנהיגים, ‬
‫ואם מגיעים למנהיג, ‬ ‫האומה כולה תושפע בשם ישוע, ‬
‫וכל האנשים יגיעו לישוע‬ ‫אם נגיע למנהיגים האלה.‬
‫ולאט לאט, משתפים‬
‫את הדבר שכולנו מאוחדים בו, בלב ובשכל.‬
‫עבודת האל, והאמונה בבן, ‬
‫יתקיימו בכל אומות העולם.‬
‫נסעתי עם דאג לתפילת ארוחת בוקר ביפן, ‬
‫וראיתי את ההשפעה שלו שם.‬
‫אז התחלתי לראות את רצונו של דאג‬
‫להמשיך מעבר לגבולות וושינגטון, ‬
‫ולגרום לכל העולם‬
‫לקבל עוד ממה שהוא בנה.‬
‫ברור שהיה להם חזון, ‬
‫שאפשר להשתמש בקשרים לאנשים החזקים ביותר‬
‫כדי להפיץ את הבשורה בעולם.‬
‫וזה מעולם לא פסק.‬
‫- אנו מקבלים בברכה פליטים -‬
‫ישנן אמירות מסוימות...‬
‫לדוגמה, אתה טוען שלא קיימת ״אחווה״, ‬
‫אבל הנשיא קם ומודה לדאג קו.‬
‫תסביר לנו את זה.‬
‫מה זאת אומרת שאין ארגון, ‬
‫למרות שברור שזה מאורגן?‬
‫נדמה לי שישוע הוא שאמר, ‬
‫״אל תקראו לאיש ׳מנהיג׳״.‬
‫נוח לנו מאוד עם העובדה שזה בלתי נראה.‬
‫דאג לא רצה להקים שום ארגון.‬
‫אני יכול לומר. הכרתי את דאג היטב.‬
‫לפני 44 שנים, הצעתי לבתו הבכורה נישואים, ‬
‫בלי שום מושג למה אני נכנס.‬
‫אני ממוקד בברית המועצות לשעבר, ‬
‫שם אני מבקר כבר 52 שנה.‬
‫אני מדבר רוסית.‬
‫אבל יש לי רומן, שנמשך חיים שלמים, ‬ ‫עם האזור הזה בעולם, ‬
‫אליו האל שלח אותי, כסטודנט, ‬
‫במסגרת תכנית העמיתים‬ ‫של מחלקת הביטחון ב־1965.‬
‫והם מתזמרים כל צעד שלך.‬
‫מצרפים לך מדריך, והגישה מוגבלת מאוד.‬
‫אבל בלילות, הייתי יוצא לפארק, ‬
‫וכמובן, אני דובר רוסית, ‬ ‫אז דיברתי עם צעירים.‬
‫והם היו ניגשים ושואלים אותי, ‬
‫״אתה מאמין באלוהים?״‬
‫והייתי מספר להם על ישוע.‬
‫וגיליתי אצלם רעב גדול להכיר אותו.‬
‫וכך החלה הרפתקה שנמשכת חיים שלמים.‬
‫בשנת 2008, נדמה לי...‬
‫באותה שנה, דאג ברלי ביקר במוסקבה, ‬
‫ושיתף אנשים בחזונו של דאג קו‬ ‫לתפילת ארוחת בוקר.‬
‫באותה תקופה התחלתי להיפגש‬ ‫עם חברי הפרלמנט הרוסי.‬
‫הוא נקרא ״הדוּמה הממלכתית״.‬
‫יש לנו ארבע מפלגות מרכזיות ברוסיה.‬
‫הם לא חברים טובים.‬
‫הם תמיד רבים בדוּמה, ‬
‫ולפעמים מרביצים.‬
‫אז זה היה סיכון גדול בשבילנו, ‬
‫להזמין נציגים מהמפלגות השונות‬
‫לתפילת ארוחת הבוקר של הפרלמנט.‬
‫כשנפגשנו בפעם הראשונה, ‬ ‫הם התחילו לריב, ‬
‫והם רבו במשך...‬
‫לא יודע, כמעט שעה.‬
‫וחשבתי, ״זה הסוף. הם לא יבואו יותר״.‬
‫אבל אלוהים עושה נסים, ‬
‫וכעבור חודש, הזמנו אותם שוב, ‬
‫והם באו.‬
‫כולם. זאת הייתה הפעם הראשונה‬ ‫שהם הקריאו מכתבי הקודש בקול רם.‬
‫אחר כך, הם התחילו‬ ‫לשאול שאלות על מה שקראנו.‬
‫אז התחלנו לדבר על עניינים רוחניים.‬
‫ועשינו את זה מדי חודש במשך כמה שנים.‬
‫כרגע, יש לנו אנשים‬ ‫בתפקידים בכירים בפרלמנט.‬
‫אם אנחנו רוצים שינויים בחברה, ‬ ‫אנחנו צריכים להתחיל מלמעלה.‬
‫אנחנו צריכים להסביר לאנשים שלמעלה‬
‫שחשוב לחולל שינויים חיוביים בחברה הרוסית.‬
‫אז הכרזנו שאנחנו תומכים‬ ‫בערכי המשפחה המסורתיים.‬
‫אנחנו יכולים להביא‬ ‫ערכי מוסר ואתיקה לחברה שלנו.‬
‫נושא הנאום שלי היום‬ ‫הוא ערכי המשפחה המסורתיים.‬
‫זה מוסד שנוצר ע״י אלוהים.‬
‫זוהי ברית בין גבר לאישה.‬
‫כל הנוכחים כאן דגלו בכך, ‬ ‫וימשיכו לדגול בכך.‬
‫מר טורשין‬
‫מנהל את תפילת ארוחת הבוקר הלאומית ברוסיה.‬
‫בדרך קבע.‬
‫הוא מודאג מאוד‬ ‫לגבי ערכי המשפחה המסורתיים.‬
‫אלכסנדר טורשין‬ ‫הוא פוליטיקאי רוסי רב־השפעה, ‬
‫שביקר רבות בארצות הברית, ‬
‫ונהג לצוץ בחוגי הימין הנוצרי.‬
‫הוא השתתף גם‬ ‫בתפילת ארוחת בוקר ברוסיה, ‬
‫עם מריה בוטינה.‬
‫מריה בוטינה היא אזרחית רוסיה‬
‫שפעלה בבירור לפי הוראותיו של טורשין.‬
‫היא הגיעה לארצות הברית, ‬
‫וגם היא נפגשה עם פוליטיקאים בולטים.‬
‫שמרנים, על פי רוב.‬
‫אבל החיבורים האלה כבר נוצרו למעשה, ‬
‫סביב ענייני דת, ‬ ‫הרבה לפני הגעתה של בוטינה.‬
‫כשברית המועצות התפרקה, ‬
‫דאג קו ביקר ב־16 מדינות ב־16 ימים, ‬
‫ונועד עם המנהיגים.‬
‫אחרי כמה שנים, אלכסנדר טורשין, ‬
‫שהיה מקורב מאוד לפוטין, ‬
‫בא לדאג ואמר, ‬ ‫״עכשיו אני זקוק לעזרתך.‬
‫אנחנו רוצים שמנהיגים מסוימים ייפגשו.‬
‫אנחנו חושבים שאתה היחיד‬ ‫שמסוגל להפגיש ביניהם״.‬
‫הוא היה לחוץ מאוד, וכשהם התיישבו, ‬
‫הוא התחיל לנסות להחמיא לדאג, ולהגיד ש...‬
‫״אנחנו יודעים שאתה האיש‬ ‫הכי רב־השפעה בעולם״, ‬
‫ודאג מיד אמר, ‬
‫״אני מוחה על התיאור הזה.‬
‫אני רק חבר״.‬
‫ואז, דאג לקח את השעון שלו‬ ‫ונתן אותו לטורשין, ‬
‫וטורשין הסיר את השעון שלו ואמר, ‬
‫״פוטין נתן לי את השעון הזה, ‬
‫אבל החל מעכשיו, ‬ ‫אענוד את השעון האמריקאי הזה״.‬
‫בסביבות שנת 2012,‬
‫בתחילת הקדנציה השלישית של פוטין, ‬
‫התחלת לראות את העמדה הרשמית, ‬
‫בגזרות מסוימות‬ ‫של הנצרות האוונגליסטית בארה״ב, ‬
‫זזה מ״רוסיה היא השטן הגדול״‬
‫ל״רוסיה היא בת ברית לעמדות שמרניות״.‬
‫אז מי זה?‬
‫- בריאן פישר‬ ‫שדרן רדיו -‬
‫איזה נשיא הוא אריה הנצרות, ‬
‫מגן הערכים הנוצריים?‬
‫אני נושא עיניים לרוסיה.‬
‫רוסיה, פוטין, הכנסייה האורתודוכסית הרוסית, ‬
‫הפכו את עצמם למנהיגי המוסר של העולם.‬
‫דיברתי בבירור. תמכתי בפוטין‬
‫בהחלטתו להגן על ילדי ארצו, ‬
‫ואני חושב שהקונגרס שלנו צריך לעשות יותר.‬
‫הנשיא שקורא לאומה שלו לחזור‬ ‫ולאמץ את זהותה‬
‫כאומה שנוסדה על ערכי הנצרות.‬
‫כמגוננים על האמת המוסרית.‬
‫ולדימיר פוטין, נשיא רוסיה.‬
‫- סרט של ״האחווה״, שנות ה־50׳ -‬
‫זו מפה של יבשת אירואסיה.‬
‫״המשפחה״ החלה כאנטי־קומוניסטית...‬
‫אך בלב רוסיה עצמה...‬
‫...וחשבה תמיד על רוסיה.‬
‫עוד כשהייתי באייוונוולד, ‬
‫ה״אחים״ דיברנו על בית‬ ‫דמוי־אייוונוולד ברוסיה.‬
‫התמונה הרחבה היא האופן שבו‬
‫תפילת ארוחת הבוקר הלאומית, בייחוד, ‬
‫שימשה ככלי לסגירת עסקאות‬ ‫ללא ייצוג לדמוקרטיה.‬
‫אז נשאלת השאלה, ‬
‫האם הם מסייעים ביודעין או שלא ביודעין‬
‫לאותם אנשים שלא מעוניינים בישוע, ‬
‫אבל פשוט רוצים לנצל את הגישה הזאת?‬
‫אלה פריטים‬ ‫מתפילת ארוחת הבוקר הלאומית ב־2018.‬
‫זה הכרטיס. הוא מוצא חן בעיניי‬ ‫כי הוא נראה כמו של וילי וונקה.‬
‫- תפילת ארוחת הבוקר הלאומית ה־66 -‬
‫הנה ההזמנה. ״חברים יקרים, ‬
‫לכבוד ולזכות לנו להזמין אתכם‬ ‫לתפילת ארוחת הבוקר הלאומית ה־66.״‬
‫והנה ציטוטים של נשיאי עבר.‬
‫הנה אייזנהאוור, הנה קנדי, הנה ניקסון.‬
‫בהתחלה, שלא נחשוב שהם מסתירים משהו, כתוב:‬
‫״היסטוריה.‬
‫האירוע בו תשתתפו הבוקר‬
‫החל כחזון מקומי.‬
‫באפריל 1935, 19 אנשי עסקים‬ ‫בסיאטל, וושינגטון, ‬
‫נועדו כדי להתמודד עם מצב קריטי‬
‫בחיי עירם.״‬
‫זה נכון. זה התחיל ב־1935.‬
‫לא מצוין שהמשבר היה התארגנות עובדים.‬
‫- מובטל‬ ‫מוכן לעבוד בכל עבודה -‬
‫בסיאטל, בשנות ה־30׳, ‬
‫אברהם עשה עבודה טובה עד אז.‬
‫הוא היה מנהיג ב״תעשיות גודוויל״.‬
‫פעל למען העניים.‬
‫אברהם ראה את הסבל‬ ‫שנגרם ע״י השפל הכלכלי הגדול.‬
‫מדי יום, אנשים התחילו להגיד, ‬ ‫״לא נסתמך על מה שניתן לנו.‬
‫נתארגן, ונחלוק, ‬
‫באמצעות עבודה מאורגנת״.‬
‫ב־1934 נערכה שביתה כללית‬ ‫לכל אורך החוף המערבי של ארה״ב.‬
‫הצבא הוזעק. ספינות מלחמה שייטו לאורך החוף.‬
‫זו הייתה, למעשה, לוחמת גרילה.‬
‫״ראיתי בכל מקום מראות‬ ‫שגרמו ללבי לדאוב.‬
‫כוחות חתרניים השתלטו.‬
‫היה ברור שהמצב בשפל המדרגה.‬
‫מה נוכל לעשות?‬ ‫ומי יעז להנהיג למען דברים טובים יותר?‬
‫בשלב הזה הוא כבר נמשך למנהיגי תעשייה, ‬
‫והגיע למסקנה שאיגודי עובדים הם סוכני אויב.‬
‫שהם אנשי השטן.‬
‫הוא אסף 19 תעשיינים, 19 מנהיגי עסקים.‬
‫הם היו מאוחדים באמונתם‬
‫שיש להגן על העושר שלהם בכוח, ‬
‫ושהכוח הזה יהיה יעיל ביותר‬ ‫אם הוא יופעל בשם אלוהים.‬
‫זה התחיל בפגישה של 19 אנשי עסקים בכירים.‬
‫זוהתה מטרה חדשה:‬
‫ייצור מנהיגות נוצרית.‬
‫עוצמה חדשה נוצרה‬ ‫כשהגברים האמינו באלוהים וצייתו לו.‬
‫מתוך אותה פגישה צמח‬ ‫מה שאברהם כינה בהמשך‬
‫״סדר עולמי חדש״.‬
‫וכך החלה תנועת תפילת ארוחת הבוקר, ‬
‫שבה הגברים האלה נפגשו והתפללו‬
‫שאלוהים יקים מנהיגים מתוך הקבוצה שלהם.‬
‫מתוך אותה קבוצה יצא‬ ‫ראש העיר ומושל המדינה.‬
‫הם בחרו באחד מהם, אדם בשם ארתור לנגלי.‬
‫הם בחרו בו לראשות העיר, ‬ ‫ואז למשרת מושל המדינה.‬
‫הוא ריסק את העבודה המאורגנת.‬
‫ה״ניו יורק טיימס״ התפעל‬
‫מחיסולו המוחלט של השמאל במדינת וושינגטון.‬
‫לאחר הקרב, ‬
‫אלוהים בא אליו ואמר, ‬
‫״אתה יודע מה הבעיה, אברהם?‬
‫הנצרות התמקדה באספסוף הזה יותר מדי.‬
‫מה שאנחנו צריכים לעשות‬ ‫זה להעצים גברים שיפעילו יד חזקה, ‬
‫וישיבו את החוק והסדר״.‬
‫חוזק.‬
‫הנצרות אינה דבר חלש.‬
‫אבוי לאדם המהוסס, הרכרוכי, ‬ ‫חדל האישים, פורק העול, ‬
‫שנושא את שם ישוע, ‬
‫ושאינו מבין שאין דבר העומד‬
‫בפני מי שמאמין באומץ ובביטחון.‬
‫עטה את שריון אלוהים המלא.‬
‫זאת תפילת ארוחת הבוקר.‬
‫וזה מה שהמשתתפים בה מקבלים.‬
‫אי אפשר לקנות כרטיס‬ ‫לתפילת ארוחת הבוקר.‬
‫מקבלים הזמנה.‬
‫זה מכוון.‬
‫במשפחה, ‬
‫אתה לא קונה כרטיס‬ ‫כדי לבוא לחבר לארוחת ערב, נכון?‬
‫אתה מוזמן.‬
‫במילים אחרות, הכול עניין של מערכות יחסים.‬
‫וזה מכוון. זה היה הרעיון, מההתחלה.‬
‫זה היה חלומו של אברהם ורידי.‬
‫״תפילת ארוחת הבוקר״ זה שם מטעה.‬ ‫היא למעשה, במובנים מסוימים...‬
‫סדרת אירועים שיכולה להימשך שבוע, ‬
‫בייחוד למען נוחותם של האורחים מחו״ל, ‬
‫בתקווה, כדי לפתח מערכות יחסים‬ ‫שיימשכו אחרי שהם ישובו הביתה.‬
‫זה נהיה פסטיבל שנמשך יומיים וחצי.‬
‫עשרים וחמישה מפגשים שונים, ‬
‫וכל מיני אפשרויות להתחבר ולהתנתק, ‬
‫סביב ארוחת הבוקר עצמה.‬
‫יש תפילת ארוחת בוקר‬ ‫של המזרח התיכון בבוקר יום ד׳.‬
‫ביום ד׳ בצהריים, יש סעודה בין־לאומית.‬
‫וביום ד׳ בערב, סעודות ערב אזוריות.‬
‫בבוקר יום ה׳ נערכת תפילת ארוחת הבוקר.‬ ‫בצהריים נערכת סעודת המנהיגוּת.‬
‫ביום ה׳ בערב, הסעודה המשפחתית.‬
‫לפעמים, אנשים מתחילים ימים לפני כן, ‬ ‫וממשיכים עד סוף השבוע.‬
‫הם מקיימים את האירוע‬ ‫כדי להפגיש מנהיגים מהעולם‬
‫כדי להתפלל, ‬
‫אבל גם כדי לדבר ביזנס, ליצור קשרים, ‬
‫ולמעשה, כדי להגדיל השפעה.‬
‫בתפילת ארוחת הבוקר הלאומית‬ ‫אפשר לפגוש מנהיגים זרים, ‬
‫חברי קונגרס, אנשי עסקים, ‬
‫ורבים מהמשתתפים‬ ‫רואים את האירוע במונחים האלה.‬
‫לוביסט אחד, שגריר אמריקאי לשעבר, ‬
‫הציע לתווך ולקבוע פגישה‬ ‫בין טראמפ לבין נשיא צ׳אד.‬
‫המחיר: 220,000 דולר.‬
‫בתוך ״המשפחה״, האירוע בפירוש נועד להיות‬
‫שער פתוח לרווחה, ‬
‫לא רק באותה ארוחת בוקר.‬
‫זה למעשה פסטיבל לוביסטים, ‬ ‫הלכה למעשה, שנמשך שבוע.‬
‫כדבריו של אחד ממנהיגי האוונגיליסטים, ‬
‫״רבים משתמשים בזה ככרטיס כניסה, ‬ ‫והם מקבלים כניסה.״‬
‫ככל שחקרתי את תפילת ארוחת הבוקר הלאומית, ‬
‫ככל שחקרתי את ״האחווה״, ‬
‫נהיה לי ברור יותר ויותר‬
‫שאם הייתי סוכן עוין ממדינה זרה, ‬
‫זה בדיוק סוג המפגשים שהייתי רוצה לנצל.‬
‫נראה שהאירוע תוכנן‬
‫כדי שאנשים יוכלו להתפרץ לחדר, ‬ ‫באופן מטפורי, ‬
‫ולהיות קרובים לשלטון.‬
‫ב־2018, הבחנתי‬
‫שיש משלחת גדולה באופן לא־פרופורציונלי‬
‫של כ־60 רוסים, שתכננו להשתתף באירוע.‬
‫השנה, הזמנו 40 אנשי מקצוע צעירים מרוסיה, ‬
‫והתחלתי לקבל מסרונים מכל רחבי ארה״ב:‬
‫״מה הסיפור של הקנונייה הרוסית?״‬
‫ואמרתי, ״יש פה קנונייה רצינית:‬
‫הרוסים וישוע. זאת הקנונייה״.‬
‫איך זה בשבילכם?‬
‫היו אנשים מסוימים, למשל אלכסנדר טורשין, ‬
‫שניסיתי לאתר.‬
‫האם הוא הוזמן לתפילת ארוחת הבוקר ב־2018?‬
‫התברר שכן.‬
‫אחרי כמה חודשים, ‬ ‫נקבעו סנקציות חדשות נגד רוסים, ‬
‫כולל נגד אלכסנדר טורשין, ‬
‫שיש לו, על פי החשד, קשרים רבים‬
‫להלבנת כספים ולפשע המאורגן ברוסיה.‬
‫נעשה גם ניסיון לארגן פגישה בין אלכסנדר‬ ‫טורשין לבין טראמפ בתפילת ארוחת הבוקר, ‬
‫אבל היא בוטלה ברגע האחרון.‬
‫ל״אחווה״ פשוט לא אכפת מי בא, ‬
‫ועם מי הוא נפגש שם.‬
‫הם מקובעים בעיקר בטיפוח קשרים‬
‫בין אנשים רבי עוצמה.‬
‫מזה הסקתי שתפילת ארוחת הבוקר‬ ‫היא דבר שניתן לנצל בקלות.‬
‫המשכתי בחקירה.‬ ‫ניסיתי להיפגש לשיחה עם דאג ברלי, ‬
‫וגיליתי שהוא, ‬
‫נכון לשנה שעברה, ‬
‫נאם בתפילת ארוחת בוקר ברוסיה...‬
‫- דאג ברלי, ארה״ב -‬
‫לצד אלכסנדר טורשין.‬
‫ואז פורסם התצהיר.‬
‫ידיעה טרייה:‬
‫משרד המשפטים מאשים סוכנת רוסייה‬ ‫בניסיון ליצור ערוץ סודי‬
‫בין רוסיה לבין ארה״ב, ‬
‫שיאפשר לרוסיה לחדור‬ ‫לתהליך קבלת ההחלטות של ארה״ב.‬
‫מריה בוטינה הואשמה בקשירת קשר‬
‫לפעול כסוכנת זרה מטעם הפדרציה הרוסית, ‬
‫מבלי להירשם במשרד המשפטים, ‬ ‫שזה, כך מתברר, פשע.‬
‫משמעות הדבר בפועל היא‬
‫שהיא הייתה פעילה בולטת מאוד‬ ‫למען זכויות נושאי הנשק בארה״ב, ‬
‫ונראה, לדברי גופי האכיפה, ‬
‫שהיא ניסתה אקטיבית להסתנן‬ ‫לתפילת ארוחת הבוקר הלאומית.‬
‫אמריקה תצליח‬
‫להבטיח שוויון זכויות לכל איש, אישה וילד.‬
‫- הנאשמת בוטינה -‬
‫הקשר בין מריה בוטינה לבין טורשין‬ ‫כבר היה ידוע במידה מסוימת, ‬
‫אז רבים שיערו, ‬
‫לפי ההתכתבויות בינה לבין דמות של ״מנטור״, ‬
‫שטורשין הוא זה שהדריך את צעדיה.‬
‫- עשינו את ההימור שלנו. -‬
‫בוטינה הצליחה להכניס משלחת של רוסים ב־2017‬
‫לתפילת ארוחת הבוקר הלאומית, ‬
‫אנשים שתוארו כיועצים פוליטיים בכירים‬ ‫של ולדימיר פוטין, ‬
‫וגם ראשי ערים ונשיאי אוניברסיטאות.‬
‫ובהמשך, היא הודתה לאחד ממארגני‬ ‫תפילת ארוחת הבוקר, ששמו לא נחשף, ‬
‫על שהרשה לה להביא את אותה משלחת, ‬
‫ועל הפגישה הסודית־מאוד שהתקיימה לאחר מכן.‬
‫ומי שבקי בתפילת ארוחת הבוקר‬ ‫יודע שזה בעצם דבר די שכיח, ‬
‫לקיים פגישה צדדית סודית‬ ‫סביב תפילת ארוחת הבוקר.‬
‫והיא עשתה את כל זה‬
‫בכוונה לפתוח ערוץ תקשורת סודי‬
‫למען רווח פוליטי, ‬
‫וספציפית, רווח פוליטי לרוסיה.‬
‫העבר המפואר של הדת הנוצרית אצלנו, ‬
‫והדברים שמשותפים לנו...‬
‫למשל, כשאנחנו מדברים‬ ‫על קשרים בין רוסיה לאמריקה, ‬
‫הנקודה המרכזית היא הנצרות בשתי המדינות.‬
‫ברוסיה, מעל 70 אחוז מהאזרחים הם נוצרים, ‬
‫ויש מעט מאוד דתות אחרות.‬
‫אני מבין ש...‬ ‫בתור רוסי, אני לא מבין במה היא פשעה.‬
‫היא ניסתה לטפח קשרים‬ ‫בין רוסיה לבין אמריקה, ו...‬
‫זה לא סוד שהיחסים בין רוסיה לאמריקה‬ ‫הם הגרועים ביותר בהיסטוריה, כרגע, ‬
‫ולמה זה לא בסדר?‬
‫מה הפשע בניסיון לתקן את היחסים האלה?‬ ‫אני לא יודע.‬
‫אם היא הייתה מרגלת, ‬
‫זה היה רק במובן‬ ‫שהיא לא רק רצתה להתקרב‬
‫לארגונים פוליטיים בארה״ב‬ ‫משום שהם מצאו חן בעיניה.‬
‫היא עשתה את זה, לפי התצהיר, ‬
‫כדי להשפיע על הפוליטיקה האמריקאית.‬
‫חלקכם זוכרים שלפני כארבעה שבועות, ‬
‫רוסייה צעירה, מריה בוטינה, ‬
‫נעצרה ללא אפשרות שחרור בערבות.‬
‫זה אמנם לא נאמר מפורשות בתצהיר, ‬
‫אבל אותו אלמוני, ‬ ‫ממארגני תפילת ארוחת הבוקר הלאומית...‬
‫קשה לחשוב מי זה יכול להיות‬ ‫מלבד דאג ברלי.‬
‫אז לפני כחמישה שבועות, ‬
‫קיבלתי שיחת טלפון, לשכתי בוושינגטון, ‬
‫מה־FBI.‬
‫זה לא יום נעים, ‬ ‫כשמקבלים שיחה מה־FBI.‬
‫השאלה הראשונה שנשאלתי‬ ‫היא אם אני מכיר את מריה בוטינה.‬
‫השבתי בחיוב.‬
‫ניסיון לכרות בריתות עם מדינות אחרות‬
‫כדי לאלץ את מדינתך לעשות משהו?‬ ‫זאת עמדה בעייתית.‬
‫בעיניי, לא עשיתי כל רע.‬
‫אני בטוח שהם חושבים שיש להם תשובה, ‬ ‫והיא ש...‬
‫כולם מוזמנים לתפילת ארוחת הבוקר.‬
‫כל מי שבא, ולא משנה מאיזה מניע, ‬
‫או איך הוא הוזמן, ‬
‫במשך שלוש שעות, יישב בכיסא‬
‫וישמע מסר על אהבתו של האל, וחסדו, וגאולתו, ‬
‫ומי יודע איזו השראה‬ ‫אלוהים יכול לתת, אבל...‬
‫לא משנה איך מישהו הגיע לשם, ‬
‫הוא ישמע מסר שישפיע עליו לחיוב.‬
‫הם מודים בהיותם משתפי־פעולה ביודעין.‬
‫הם אומרים, ‬ ‫״אנחנו יכולים לקחת את האנשים האלה...‬
‫אולי הם ציניים, או שהם מנצלים זאת‬ ‫כדי להשחית את הפוליטיקה האמריקנית, ‬
‫אבל פשוט נאהב אותם, ‬
‫ובסופו של דבר, משהו טוב ייצא מזה״.‬
‫או שזאת התאולוגיה‬ ‫הנאיבית ביותר בכל הזמנים, ‬
‫או שהיא הצינית ביותר.‬
‫- מהו המסר?‬ ‫ישוע הנוצרי ותו לא. -‬
‫נשגבותה של ״המשפחה״ היא שהיא מצליחה, ‬ ‫איכשהו, להיות גם כזאת וגם כזאת.‬
‫הקהל כאן היה יוצא דופן, ‬
‫אם לא היו בינינו כמה‬
‫שצועדים כרגע דרך אש כזו או אחרת בחיינו.‬
‫העניינים מסתבכים.‬
‫צריך לשכור עורך דין.‬
‫״שדרך...״‬
‫אז אני חושב שאני כמו‬ ‫שדרך, מישך ועבד נגו.‬
‫המאמינים הולכים ונהיים מבודדים, ‬
‫חשופים לביקורת ולפרשנות מוטעית.‬
‫אני חושב שלא עשיתי כל רע.‬
‫אבל משתוללת שריפה.‬
‫״המלך הכניס את הילדים לכבשן הבוער‬
‫שדרך‬
‫מישך, עבד נגו‬
‫ערם פחמים וגופרית לוהטת...״‬
‫אבל כשתצעד דרך האש, ‬
‫הלהבות לא יאכלו אותך.‬
‫בשנים הבאות, ‬
‫המאמינים בישוע ייתקלו באש עוד ועוד.‬
‫״שדרך...״‬
‫- ב־13 בדצמבר 2018, מריה בוטינה הודתה כי‬ ‫פעלה כסוכנת זרה סמויה מטעם ממשלת רוסיה. -‬
‫- כיום יש לתפילת ארוחת הבוקר הלאומית‬ ‫מדיניות האוסרת לקיים כל פעילות -‬
‫- מתוך כוונת רווח אישי, פוליטי או כספי. -‬
‫- אופן אכיפתה של מדיניות זו אינו ידוע. -‬
‫עברית: יניב אידלשטיין ‬